Līza Leslija
Līza Leslija (angļu: Lisa Deshaun Leslie-Lockwood; dzimusi 1972. gada 7. jūlijā Gārdenā, ASV) ir bijusī amerikāņu basketboliste, spēlējusi centra pozīcijā, ASV sieviešu basketbola valstsvienības dalībniece. Visu savu profesionāles karjeru aizvadījusi WNBA klubā Losandželosas "Sparks". Kopā ar ASV izlasi ir uzvarējusi četrās Olimpiskajās spēlēs pēc kārtas no 1996. gada Olimpiādes līdz pat 2008. gada Olimpiādei. 2015. gadā uzņemta Basketbola slavas zālē.